stanford-oval/wikipedia huggingface dataset:
ונדי דייוויס
קריירה פוליטית > פיליבסטר לשינוי חוק ההפלות בטקסס

ב-25 ביוני 2013, דייוויס ערכה פיליבסטר, כדי לחסום את הצעת החוק האוסרת ביצוע הפלות אחרי השבוע 20 של הריון, לדרוש ממרפאות המבצעות הפלות לעמוד באותם סטנדרטים של חדרי ניתוח בבתי חולים, ושרופא שמבצע הפלות הוא חבר סגל בבית חולים סמוך. היא ניסתה להמשיך ולנאום חצות, אז הדיון בסנאט מסתיים ולא ניתן להצביע על התיקון לחוק. אחרי 11 שעות פיליבסטר, שלוש שעות לפני חצות, סגן המושל, דוד לדוהרסט, קבע כי דייוויס סטתה מהנושא, ועל כן הוא יכול היה לכפות הצבעה בשאלה אם פיליבסטר יכול להמשיך. למרות המאמצים של הרפובלקנים להגיע להצבעה לפני חצות, בסיועה של חברת הסנט לטיסיה ר. ואן דה פוטה (Leticia R. Van de Putte) שדרשה את זכות הדיבור מיושב ראש הישיבה, כמו גם קריאות עידוד וצעקות של הפעילים הפוליטיים התאספו בבירה במהלך הלילה ולקראת סיום המושב במיוחד. מאות פעילים הגיעו לקונגרס ועודדו את דייוויס מחוץ לאולם. הסיקור התקשורתי של התקשורת הממסדית החל רק אחרי מספר שעות אחרי האירוע, בעוד שברשתות החברתיות היו עדכונים שוטפים על האירוע.
בהמשך הלילה היה ויכוח בין הדמוקרטים לרפובליקנים האם ההצבעה התרחשה לפני או אחרי חצות. דוהרסט לבסוף הודיע כי הצעת החוק לא עברה. למחרת, המושל ריק פרי, כינס לישיבה מיוחדת נוספת, כדי לאפשר עוד ניסיון להעביר את התיקונים בחוק המגבילים הפלות ולדון בסוגיות אחרות. החוק עבר בשני הבתים. במגזין השמרני "סקירה לאומית" (National Review) נכתב: "ונדי דייוויס ניצח את הקרב, אבל ריק פרי ניצח במלחמה." הצעת החוק נחתמה על ידי המושל ריק פרי ב-18 ביולי 2013. הפוליבסטר של דייוויס נחשב מצוין כאירוע בהיסטוריה הפמיניסטית בארצות הברית.
קריירה פוליטית > קמפיין לבחירת מושל טקסס ב-2014

ב -3 באוקטובר 2013, דייוויס הודיעה על כוונתה לרוץ לתפקיד מושלת טקסס בבחירות 2014. ב-4 במרץ 2014 היא זכתה בבחירות הפנימיות של המפלגה הדמוקרטית (79.1%), והביסה את ריינאלדו "ריי" מדריגל (20.9%). דייוויס הייתה המועמדת הראשונה לתפקיד מושל טקסס מאז הובסה אן ריצ'רדס ב-1994 על ידי ג'ורג 'בוש. בבחירות הכלליות ב-4 בנובמבר 2014 היא הפסידה למועמד הרפובליקני גרג אבוט, היועץ המשפטי של טקסס לשעבר.
ז'וזף פושה

| --- | --- |

 לידה:  21 במאי 1759 Le Pellerin, צרפת 
 פטירה:  26 בדצמבר 1820 (בגיל 61) טריאסטה, האימפריה האוסטרו-הונגרית 
 מדינה:  צרפת 
 מקום קבורה:  Ferrières-en-Brie 
 מפלגה:  ז'ירונדינים, המועדון היעקוביני 
 בן או בת זוג:  Bonne Jeanne Coiquaud 
 פרסים והוקרה
 צלב גדול של לגיון הכבוד 
 חתימה:   
 
סמלו
ז'וזף פושה
ז'וזף פוּשֶה (בצרפתית: Joseph Fouché;‏ 21 במאי 1759 – 25 בדצמבר 1820) היה מראשי המהפכה הצרפתית ושר המשטרה בקיסרות הצרפתית הראשונה תחת שלטון נפוליאון בונפרטה. אבי המשטרה המודרנית ורעיון מדינת המשטרה. יכולותיו הפוליטיות לפעול מאחורי הקלעים, להבין לאן נושבת הרוח ולרקום קשרים פוליטיים יצירתיים וחפים מסנטימנטים אידאולוגיים הציבו אותו, יחד עם בן-דורו טליראן, כאבטיפוס של דמות הפוליטיקאי חסר המעצורים.
בימי ראשית המהפכה

פושה נולד בכפר ליד העיר נאנט. הוא למד בסמינר דתי, במסגרתו עבד לאחר שבגר כמורה, בין היתר בעיר אראס, שם פגש את מקסימיליאן רובספייר, לימים שותפו ויריבו בימי המהפכה. ב-1790 הוחזר לנאנט, אך בשל עמדותיו הדמוקרטיות והאיבה לכמורה עזב את בית הספר והפך להיות ראש המועדון היעקוביני בעיר ומנהיג המהפכנים בה.
באוגוסט 1792 נבחר לאספה המחוקקת כנציג מחוזו, הלואר האטלנטי. בתחילה היה ז'ירונדיסט, בהשפעתו של המרקיז דה קונדורסה, אך כיוון שסיעה זו לא הייתה רדיקלית מספיק והתנגדה להוצאתו להורג של המלך, הפך להיות יעקוביני. בראשית 1793 הפך פושה למנהיג יעקוביני קיצוני בפריז. במרץ 1793 פרץ מרד פרו-מלוכני בונדה וברטאן ופושה נשלח על מנת לדכאו, עם סמכויות דיקטטוריות. פושה דיכא את המרד ביעילות אכזרית ומונה לאחר מכן לנציב מחוז נייוור. יחד עם פייר גספאר שומט הוביל את התנועה להפרדת הדת מהמדינה במחוז. במסגרת זו החרים את רכוש הכנסיות לטובת אוצר המדינה והיה מבין מכונניה של "כת ההיגיון" שטיפחה עיסוק במדע במטרה לחנך את ההמון ולהפריך את דרשות הכמרים, בפרט את האמונה בחיים לאחר המוות. בסתיו 1793 כינס את "פסטיבל ההיגיון" בקתדרלת נוטרדאם דה פריז, שקראה תיגר על הדת.
בנובמבר נקרא לדכא מרד בליון, שם השתמש בשיטות כגון ירי של קלע אשכול (כדוריות) לתוך ההמון המפגין וגרם לפציעות קשות בקרב למעלה מ-270 איש, 60 מתוכם הוביל קשורים מבית הסוהר וירה לתוכם. עקב כך כונה פושה "המפגיז מליון" ('Le Mitrailleur de Lyon'). לאור הביקורת על שיטת פעולה זו עבר פושה לדכא את המרד באמצעות הוצאה להורג של ראשיו בגיליוטינה, דבר שהוביל לכ-1800 הוצאות להורג עד שובו של פושה לפריז באפריל 1794. אז טבע פושה את אמרתו: "דמם של הפושעים מדשן את אדמת החירות ומייצב את יסודותיה".
באותה עת השליט רובספייר את שלטון הטרור והוציא להורג בזה אחר זה את כל מנהיגי המהפכה שלחמו לצידו ושאיימו על בכורתו. ב-14 ביולי 1794 ניסה רובספייר, שיצא נגד החילון של המדינה, לסלק את פושה מהמועדון היעקוביני, צעד שהקדים הוצאה להורג. פושה, שהסתתר בפריז, הצליח לרקום באמצעות קשריו הפוליטיים ברית שמנעה את סילוקו מהמועדון, תוך שהוא מגייס לצידו את ערבותו של ראש הדירקטורט, פול דה ברה (Paul de Barras). פושה הוביל ברית פוליטית זו להפיכת ה-9 בתרמידור (27 ביולי 1794) שהביאה לסופו של רובספייר.
בתקופה שלאחר נפילת רובספייר, בה התקיים ניסיון להקים ממשל מתון, חבר פושה לצד השמאלי הקיצוני ולא היה חלק מהדירקטורט, במקביל צבר הון במסחר בנשק. ברה מינה אותו לשגריר במילאנו ובהאג וב-20 ביולי 1799 זכה פושה לקבל את המשרה העיקרית אותה מילא ולמעשה יצר - שר המשטרה. ראש הדירקטורט החדש, עמנואל-ז'וזף סיאייס, הורה לפושה לסגור את המועדון היעקוביני ופושה אכף ביעילות ובאכזריות את סגירת המועדונים, רדיפת החברים ובעיקר בעלי הביטאונים והמנשרים שדיברו בגנות השלטון. כך קרה שכאשר שב נפוליאון בונפרטה ממסעו למצרים הייתה המדינה מוכנה פוליטית למנותו כקונסול. יחד עם נפוליאון וסיאס תכנן פושה את הפיכת ה-18 בברימר (9 בנובמבר 1799) שהעלתה את נפוליאון לשלטון.
לאחר נפוליאון

מיד עם הוודע תוצאות קרב ווטרלו, החל פושה לשאת ולתת עם אנשי הרסטורציה, עם עלייתו מחדש של לואי ה-18 לכס מלכות צרפת התמנה פושה לשר המשטרה שלו (כמו שארל-מוריס דה טליראן, שר החוץ בממשל נפוליאון, שהתמנה לראש ממשלתו), למורת רוחם של המלוכנים שלא יכלו לשכוח שפושה היה זה שחתם את גזר דין המוות של לואי ה-16. על מנת להוכיח את נאמנותו לכתר ואת יעילותו למשטר ניצח פושה על מסע טרור והרג של מהפכנים, חבריו לשעבר ונאמני נפוליאון, בין היתר הוציא להורג את מישל נה, אחד המרשלים בצבא נפוליאון.
בסוף 1815 פוטר פושה ממשרתו ונשלח כשגריר לסקסוניה, ב-1819, בהיותו בן 60, הוצא לגמלאות ופרש לטריאסטה, שם נפטר שנה לאחר מכן.
בתרבות

הסופר היהודי-אוסטרי שטפן צווייג פרסם ב-1929 ביוגרפיה קצרה של פושה ("פושה - דיוקנו של איש פוליטי). צווייג הדגיש את הממד האופורטיניסטי ואת השאיפה הטהורה לכוח שבדמותו של פושה.
לקריאה נוספת

שטפן צווייג,
פושה: ביוגרפיה, תרגם יצחק הירשברג, הוצאת בקר (1929)
ז'וזף פושה, הוצאת גרעיני זהב, 1958
ז'וזף פושה: דיוקנו של איש פוליטי, תרגמה טלי שוורצשטיין-בסר, ספרי עליית הגג, 2003
"הממואר של פושה", ב פרויקט גוטנברג (בצרפתית)
"זכרונותיו של ז'וזף פושה" (באנגלית)
Nils Forssell, Fouché, the Man Napoleon Feared, 1923
הערות שוליים

↑  הערה 1 - תאריך הלידה אינו ידוע בוודאות וקיימים בספרות 38 תאריכים אחרים. אולם תאריך זה, הנסמך על תעודת ההטבלה, הוא המקובל.
| --- | --- |
בקרת זהויות :  NLI: 987007261203205171  PLWABN: 9810542367205606  BIBSYS: 90509125  BNE: XX855255  BnF: cb122868212 (data)  CiNii: DA07880977  GND: 118534548  ISNI: 0000 0001 0884 9744  LCCN: n50023170  Léonore: 145913  NDL: 00620676  NKC: jn19990002362  NLA: 35096251  NLG: 115307  NTA: 069363412  RERO: 02-A000064572  SELIBR: 350834  SNAC: w6kp8f0d  SUDOC: 027356604  Trove: 825452  VcBA: 495/85324  VIAF: 1808151778254918130003   WorldCat (עם VIAF): 1808151778254918130003 
פושה מפקד על הטבח בליון. איור משנת 1834
תזכיר ממשרד המשטרה בכתב ידו ובחתימתו, 1804
טכומטר

טכומטר של מכונית מדגם פורד מונדאו. הקו האדום, שסיבוב המנוע במהירות גבוהה ממנו אינו מומלץ, נמצא ב-6,750 סיבובים לדקה
טכומטר (מד-מהירות, מיוונית: טאכוס - מהירות, מטריין - מדידה) הוא מכשיר מדידה המשמש למדידת המהירות של גוף או חומר נע. הצורה הנפוצה ביותר של טכומטר היא זו שמודדת את המהירות של ציר מסתובב, כמו במנוע או מכונה אחרת. הפלט של הטכומטר בא בדרך כלל בצורה של תצוגה אנלוגית; עם זאת, בזמן האחרון תצוגות דיגיטליות הופכות לנפוצות יותר.
טכומטרים של מכוניות מראים את מהירות הסיבוב של גל הארכובה של המנוע, אך למעשה הם נעזרים בקצב ההצתה כדי למדדו. יחידות המידה המקובלות הן סיבובים לדקה. ידיעת מהירות סיבוב המנוע אמורה לסייע לנהג לקבוע את ההילוך המתאים ביותר לנסיעה, על-מנת להוריד מהמנוע עומס מיותר.
ככלל, בטכומטרים המשמשים בכלי תחבורה ישנו סימון של המהירויות שבהן לא מומלץ להפעיל את המנוע, וזאת משום שבמהירויות גבוהות יתר על המידה המנוע מתבלה מהר ועלול לספוג גם נזקים נוספים. בטכומטרים אנלוגיים האזור המסוכן מסומן בדרך כלל בצבע אדום.
ברפואה משתמשים בטכומטרים על-מנת למדוד את מהירות זרימת הדם בנקודה מסוימת; לטכומטר כגון זה קוראים המאטכומטר.
ראו גם

ספידומטר
טיתראוסטס

טיתראוסטס (ביוונית: Τιθραύστης, בלטינית: Tithraustes) היה הסטרפ הפרסי של סרדיס למשך שנים אחדות בתחילת המאה ה-4 לפנה"ס. העדויות ההיסטוריות אודותיו מעטות ביותר. הוא נשלח משושן ב-395 לפנה"ס כדי להחליף את טיספרנס, ולאחר שאסר אותו - הוציאו להורג.
כדי לסלק את האיום שנשקף לסטרפיה מצד הצבא הספרטני בפיקודו של אגסילאוס, שכנע טיתראוסטס את אגסילאוס להצעיד את אנשיו צפונה אל הסטרפיה של פרנבזוס, והעניק לו כסף למימון המסע. מלבד פעולה זו לא ידוע עוד דבר אודותיו.
קסנופון מספר כי טיתראוסטס הוא ששלח את טימוקרטס מרודוס אל ארץ יוון כדי להקימה על ספרטה, אך הדבר אינו מסתדר מבחינה כרונולוגית.
לקריאה נוספת

Fine, John V.A. The Ancient Greeks: A critical history. Harvard University Press, 1983.
Xenophon, Hellenica.
הערות שוליים

↑  Fine, p. 548. ראו גם את התיאור הסותר בהלניקה מאוקסירינכוס.
ונדי מאליק

| --- | --- |

מאליק, 2012
 לידה:  13 בדצמבר 1950 (בת 73) באפלו, ארצות הברית 
 מדינה:  ארצות הברית ארצות הברית
 תקופת הפעילות:  מ-1978 
 מקום לימודים:  אוניברסיטת ווסליאן באוהיו  אוניברסיטת המדינה של אוהיו  סטודיו ויליאם אספר  Williamsville South High School 
 בן או בת זוג:  מיטץ' גלזר (1982–1989) 
 פרופיל ב-IMDb
 
ונדי מאליק (באנגלית: Wendie Malick;‏ נולדה ב-13 בדצמבר 1950) היא שחקנית, מדבבת ודוגמנית עבר אמריקאית, הידועה בתפקידיה בקומדיות טלוויזיה שונות. היא כיכבה בתפקיד ג'ודית טופר סטון בקומדיות המצבים "Dream On" ותהרוג אותי וזהו, עליה היא הייתה מועמדת לפרס אמי לבידור בפריים טיים ולפרס גלובוס הזהב.
היא גם כיכבה בתפקיד ויקטוריה צ'ייס בסיטקום "שוות בקליבלנד". היא ידועה גם בתפקידה החוזר בתור רונה לורנס בעונה האחרונה של פרייז'ר. מאליק גם שיחקה בתפקידי בסרטים, כולל הנשיא מאוהב, לרדת מהפסים ווידויים של שופהוליק. היא הופיעה ביותר מ-50 הופעות אורח בתוכניות טלוויזיה, בעיקר בקומדיות, כיכבה במספר סרטי טלוויזיה ונתנה את קולה למספר סרטים מונפשים. החל משנת 2020 היא מככבת בקולה של אדה קלת'ורן בסדרת האנימציה "בית הינשוף".
ביוגרפיה

מאליק נולדה בבאפלו, ניו יורק, בתם של ג'יג'י, דוגמנית לשעבר, וקן מאליק, איש במכירות. פירוש שם משפחתה מאליק הוא "מלך" בערבית, סבה מצד אביה היה מצרי ממשפחה נוצרית קופטית. ומוצא אחר שלה הוא צרפתי, גרמני ואנגלי. מאליק סיימה את לימודיה בבית הספר התיכון וויליאמסוויל סאות' בשנת 1969. מאליק היא בוגרת אולפני ויליאם אספר לאמנויות הבמה במנהטן, ניו יורק.
קריירה > קריירה מוקדמת

לאחר שסיימה את לימודיה באוניברסיטת ווסליאן באוהיו דלאוור, בשנת 1972, החלה מאליק לדגמן עבור סוכנות הדוגמנות וילהלמינה. היא עזבה כדי לעבוד אצל חבר הקונגרס הרפובליקני ג'ק קמפ. עד מהרה היא עזבה את וושינגטון הבירה, כדי להתמקד בקריירת המשחק. היא החלה לעבוד כשחקנית בשנת 1982 בסרט "A Little Sex". באותה שנה, מאליק נבחנה לתפקיד דיאן צ'יימברס בקומדיית המצבים המצליחה חופשי על הבר, אך לא קיבלה את התפקיד. מאוחר יותר היא לוהקה לסדרת הדרמה הרפואית "Trauma Center". הסדרה בוטלה לאחר עונה אחת. בשנת 1986 כיכבה בתפקיד אורח כעוזרת של ססיל בפרק 5,559 של "עולם אחר". בסוף שנות השמונים, מאליק החלה את דרכה בקומדיות טלוויזיה. היה לה תפקיד חוזר "בקייט ואלי" בתפקיד אשתו החדשה של בעלה לשעבר של אלי, ושיחקה תפקיד משנה בסרט "סקרוג" מ-1988 כגיסתו של ביל מארי.
קריירה > Dream On ו"תהרוג אותי וזהו"

בשנת 1990 לוהקה מאליק לסדרה הקומית "Dream On" בתפקיד ג'ודית טופר סטון, גרושתו הנוירוטית אך החביבה של בריאן בנבן. על תפקידה זה זכתה בארבעה פרסי CableACE לשחקנית הטובה ביותר בסדרה קומית. במהלך צילומי "Dream On" שיחקה גם בסדרות טלוויזיה אחרות, והופיע בדרמות, כמו NYPD Blue, ופרקליטי אל איי, אגדות מעולם המסתורין, וסיטקומים, כולל משתגעים מאהבה, סיינפלד וסיביל. היא הופיעה גם בכמה סרטי טלוויזיה.
בשנת 1996, מאליק כיכבה כדמות הראשית בסדרה הקומית שלה, "החברה הטובה". הסדרה בוטלה לאחר שישה פרקים בלבד. בשנת 1997, היא החלה לככב בתפקיד נינה ואן הורן תהרוג אותי וזהו. היא המשיכה בתפקיד זה עד שהסדרה ירדה מהמרקע בשנת 2003. היא הייתה מועמדת לפרס אמי לשחקנית המשנה המצטיינת בסדרה קומית בשנת 1999 ו-2002, ופרס גלובוס הזהב לשחקנית המשנה הטובה ביותר  בסדרה, מיני סדרה או סרט טלוויזיה בשנת 1999.  היא גם כיכבה אורחת ב"תיקים באפלה" ב-1998. היא כיכבה בסרט האנימציה של דיסני הקיסר נפל על הראש. בשנת 2000 זכתה על ידי "נשים בקולנוע" בתואר "אשת חזון", יחד עם טיפר אייצ'סון, גוון איפיל ורוזאן בר.
בשנת 2003 הצטרפה מאליק לצוות השחקנים של פרייז'ר, בתפקיד רונה לורנס, זמרת טרקלין בסיאטל שמפתחת מערכת יחסים עם אביו של פרייז'ר (קלסי גראמר), מרטין קריין (ג'ון מהוני). בסופו של דבר, דמותה התחתנה עם מרטין בגמר הסדרה "לילה טוב, סיאטל". מאליק ומהוני הופיעו גם הם בשנת 1995 בסרט הנשיא מאוהב.
בשנת 2002 שיחקה מול שירלי ג'ונס וקלוריס ליצ'מן בסרט הקומדיה "Manna from Heaven". היא סיפקה את קולה לסדרת האנימציה של דיסני "פילמור!" עד לסיומה בשנת 2004. בשנת 2005 נתנה את קולה והשתתפה בסדרת האנימציה משפחת האיקסים.
קריירה > מאוחר יותר בקריירה "ושוות בקליבלנד"

בין השנים 2005–2006 כיכבה מאליק עם ג'ון סטיימוס בסדרת הקומדיה "ג'ק מתקדם". מאליק הייתה אמורה להיות חלק מצוות השחקנים של הסדרה "גברים מודרניים", אך עקב חידוש הסדרה "ג'ק מתקדם" את התפקיד קיבלה ג'יין סימור. הסדרה בוטלה בשנת 2006.
בשנת 2005, כיכבה מאליק בתפקיד קלרה דאלרימפל בסרט לרדת מהפסים. בשנים 2005 ו-2006 סיפקה את קולה לסדרת האנימציה "בראץ" בתור מלכת האופנה בורדין מקסוול.. בסוף 2006 ובתחילת 2007 כיכבה בסדרה קומית קצרת מועד נוספת, "Big Day" ב-ABC. החל משנת 2005, מאליק עשתה תפקידים קוליים בפרסומות לרדיו וטלוויזיה עבור חנויות הכלבו מרשלס. מאליק כיכב אורח ב-"CSI", "וחוק וסדר" בשנת 2005. ובסרט הופיעה בסרט Wating...Adventureland.
בשנת 2010, לוהקה לתפקיד ראשי בסדרה "שוות בקליבלנד", לצד ג'יין לייבס, ואלרי ברטינלי ובטי וייט. הסדרה זכתה להצלחה ברייטינג ולביקורות חיוביות מצד המבקרים. בשנת 2011, מאליק הייתה מתמודדת מבטיחה לפרס אמי בפרס השחקנית הראשית המצטיינת בקטגוריית סדרה קומית, אף שלא קיבלה מועמדות. בשנת 2012, צוות השחקנים והיא הייתה מועמדת לפרס גילדת שחקני המסך על ביצוע מצטיין על ידי אנסמבל בסדרה קומית. ב־17 בנובמבר 2014, פורסם כי עונה שישית תהיה העונה האחרונה לתוכנית.
באפריל 2011 החלה מאליק לפרסם את חברת השכרת הרכב באדג'ט בסדרת פרסומות מקוונות ובטלוויזיה. מאליק כיכבה בסרט המקורי של הולמרק "אחרי כל השנים", שהתבסס על ספרה של הסופרת ביותר סוזן איזאקס.
לאחר סיום הסדרה "שוות בקליוולנד", מאליק קיבלה את התפקיד בסדרת הדרמה הקומית של "Rush Hour", המבוססת על סדרת סרטים באותו שם. הסדרה בוטלה לאחר עונה אחת. מאוחר יותר הצטרפה מאליק לקאסט של סדרת הדרמה "פיץ'" בשנת 2016 היא הופיעה כאמו של סבסטיאן לונד (רוב קרקוביץ'), סילביה בפרק הרביעי של "NCIS: ניו אורלינס".
משנת 2014 משחקת תפקיד קולי חוזר בתפקיד ביאטריס הורסמן אימו של הגיבור בסדרת האנימציה של נטפליקס "בוג'ק הורסמן".
בשנת 2022 שיחקה בסרט הקומדיה הרומנטית "יד הגורל" מבית אמזון פריים וידאו. בהמשך השנה, שיחקה בתור אנג'לה בסרט הקומדיה של קייטי אסלטון "פעמיים ריטה" לצד דיאן קיטון.
בשנת 2023 החלה לשחק בסיטקום "בית דין לילי" ברשת NBC; המהווה חידוש לסדרת הטלוויזיה באותו שם ששודרה ברשת בשנים 1984–1992.
בינואר 2024 פורסם כי מאליק תצטרף לעונה השנייה של הסדרה "עדיין לא מתים" (אנ') ככוכבת אורחת בתפקיד מרי סו מנרס, מנחת תוכנית טלוויזיה לשעבר.
חיים אישיים

בשנים 1982-1989 הייתה נשואה לשחקן והתסריטאי האמריקאי-יהודי מיטץ' גלזר (אנ'). מאז 1995 נשואה בשנית לריצ'רד אריקסון, והם מתגוררים בעיר סנטה מוניקה שבקליפורניה.
היא פסקטריאנית.
תומכת במפלגה הדמוקרטית, ואף תורמת למועמדים מטעם המפלגה.
הערות שוליים

↑  "Wendie Malick Biography (1950-)". נבדק ב-4 ביוני 2015. {{cite web}}:  (עזרה)
↑  Wendie Malick - Biography Yahoo Movies
↑  https://www.allamericanspeakers.com/celebritytalentbios/Wendie+Malick/2082
↑  "Proquest - Courant.com". Pqasb.pqarchiver.com. 2003-04-19. נבדק ב-2014-01-07.
↑  "William Esper : Notable Alumni". esperstudio.com. 2020.
1 2  "Wendie Malick Biography". Tvguide.com. נבדק ב-2014-01-07.
↑  "Bing.com celebrity bio".
↑  "Good Company Episodes - Good Company Episode Guides - Watch Good Company Episodes from CBS". TVGuide.com. נבדק ב-2014-01-07.
↑  "Wendie Malick | Academy of Television Arts & Sciences". Emmys.com. נבדק ב-2014-01-07.
↑  "Browse Results - Golden Globe Awards Official Website". Hfpa.org. נבדק ב-2014-01-07.
↑  Tucker, Ken (21 בנובמבר 2003). "Frasier". Entertainment Weekly. נבדק ב-10 במרץ 2019. {{cite web}}:  (עזרה)
↑  "'Frasier' ends with subtle twist". TODAY.com. 14 במאי 2004. נבדק ב-10 במרץ 2019. {{cite web}}:  (עזרה)
↑  "Manna From Heaven". Rotten Tomatoes. נבדק ב-7 בינואר 2014. {{cite web}}:  (עזרה)
↑  "IMDB, Listing of "Other Work"".
↑  "TV Land taps sitcom vets for pilot". The Hollywood Reporter. נבדק ב-7 בינואר 2014. {{cite web}}:  (עזרה)
↑  "Hot in Cleveland - Season 1 Reviews". Metacritic. נבדק ב-7 בינואר 2014. {{cite web}}:  (עזרה)
↑  "Emmys slugfest: Will 'Hot in Cleveland' heat up Comedy Series category? [Video]". Goldderby.com. 2011-04-25. נבדק ב-2014-01-07.
↑  "'Hot In Cleveland' To End Run After Six Seasons On TV Land". Deadline.com. 17 בנובמבר 2014. נבדק ב-17 בנובמבר 2014. {{cite web}}:  (עזרה)
↑  "Budget Launches New Advertising Campaign". 18 באפריל 2011. נבדק ב-22 בינואר 2012. {{cite web}}:  (עזרה)
↑  "Breaking News - Hallmark Movie Channel Unveils Its Q4 2012 - Q3 2013 Original Movie Slate at Annual Upfront Presentation to Advertisers - TheFutonCritic.com". נבדק ב-4 ביוני 2015. {{cite web}}:  (עזרה)
↑  "Breaking News - CBS Announces Its 2015-2016 Primetime Lineup - TheFutonCritic.com". נבדק ב-4 ביוני 2015. {{cite web}}:  (עזרה)
↑  "'Pitch' Enlists Wendie Malick for Key Recurring Role". נבדק ב-21 באוגוסט 2016. {{cite web}}:  (עזרה)
↑  "NCIS: New Orleans Season 3, Episode 4". נבדק ב-28 באוקטובר 2016. {{cite web}}:  (עזרה)
↑  Michael Schneider, Wendie Malick, Nico Santos, Rob Corddry Among ‘Not Dead Yet’ Season 2 Guest Stars (EXCLUSIVE), Variety, ‏2024-01-30 (באנגלית אמריקאית)
| --- | --- |
בקרת זהויות :  NLI: 987007372364905171  PLWABN: 9810698864005606  BNE: XX1173560  BnF: cb142024130 (data)  ISNI: 0000 0003 6028 6007  LCCN: no2009147311  MusicBrainz: e3c8702a-e9ff-491c-b189-034e01f9ea25  NKC: xx0084434  VIAF: 223737857   WorldCat (עם VIAF): 223737857 
מאליק בטקס בניו יורק ב -14 במאי 2011
מאליק בפסטיבל טרייבקה 2009
ולרי ברטינלי, וונדי מאליק, ג'יין לייבס ובטי ווייט באוגוסט 2012
טופולוגיה דיפרנציאלית

טופולוגיה דיפרנציאלית הוא תחום במתמטיקה העוסק ביריעות חלקות. תחום זה נושק לגאומטריה דיפרנציאלית, אולם בשונה ממנה הוא מתמקד במבנה הגלובלי של היריעות ולא במבנה הלוקלי שלהן. לכן, בעוד שמנקודת מבטה של הגאומטריה הדיפרנציאלית אין עניין ביריעות חלקות ללא מבנה נוסף (מבחינה לוקלית כל היריעות האלה איזומורפיות ל- \mathbb {R} ^{n}, עבור  n כלשהו), בטופולוגיה דיפרנציאלית זה עיקר העניין, ומבנים נוספים הם בדרך כלל רק אמצעי.
הרבה מהתוצאות של טופולוגיה דיפרנציאלית מספקות כלים אנליטיים לחקר של אינווריאנטים מטופולוגיה אלגברית.
החלוקה לתחומים של טופולוגיה דיפרנציאלית מקבילה לזאת של גאומטריה דיפרנציאלית.
דוגמאות אופייניות למשפטים ומושגים מטופולוגיה דיפרנציאלית

קומפלקס דה-רהם – קומפלקס שרשרת המבוסס על תבניות דיפרנציאליות המחשב את הקו-ההומולוגיות (עם מקדמים ב  \mathbb {R}  או  \mathbb {C} ) של היריעה.
תורת מורס –  תורה המאפשרת לחשב את ההומולוגיות של היריעה בהתבסס על פונקציית מורס.
משפט גאוס בונה – נוסחה המקשרת בין עקמומיותו של משטח לאופיין אוילר שלו
עקרון הטרנסוורסליות – עיקרון, המבוסס על הלמה של סארד, הדן בהתנהגותן של יריעות חלקות במצב כללי. עיקרון זה המאפשר להגדיר מושגים מטופולוגיה אלגברית (כמו מעלה של העתקה ואינדקס חיתוך) באמצעים של טופולוגיה דיפרנציאלית.
ראו גם

גאומטריה דיפרנציאלית
יריעה חלקה
לקריאה נוספת

V. Guillemin, A. Pollack, Diﬀerential Topology, Englewood Cliffs, N.J. : Prentice-Hall, 1974
Michael Spivak, Calculus on Manifolds HarperCollins, 1965
Ethan Bloch, A First Course in Geometric Topology and Differential Geometry, 1996
Morris Hirsch, Differential Topology, Springer-Verlag, 1997
טכיפנאה

| --- | --- |

ביטוי גרפי לטכיפנאה
 שמות נוספים:  אוץ נשימה
 קישורים ומאגרי מידע
 MeSH:  D059246
 סיווגים
 ICD-10:  R06.8
טכיפנאה (באנגלית: tachypnea או tachypnoea; לפי מונחי האקדמיה ללשון העברית: אוץ נשימה) היא סימן המבטא עלייה בקצב הנשימה בזמן מנוחה. באדם בוגר טכיפנאה מוגדרת כקצב נשימה של מעל 20 נשימות בדקה. טכיפנאה יכולה להיות ביטוי של מצב פיזיולוגי, כמו לאחר מאמץ גופני, ואף רצוני, אולם היא עשויה לבטא גם מצבי מחלה, הן נשימתיים והן מערכתיים. העלייה בקצב הנשימה גוררת לרוב ירידה בנפח הנשימה ובמשך זמן שחלוף הגזים, בפרט פחמן דו-חמצני, בנאדיות הריאה, אולם היא נבדלת מנשימת יתר (היפרוונטילציה) בכך שהאחרונה מוגדרת כנשימה מעבר לדרישות המטבוליות לפינוי של פחמן דו-חמצני, ללא קשר בהכרח לקצב הנשימה.
סיבות מערכתיות לטכיפנאה יכולות להיות אלח דם וסוגי חמצת מטבולית, למשל חמצת קטוטית סוכרתית, שאז הטכיפנאה היא ביטוי למנגנון הפיצוי של הגוף להוריד את הלחץ החלקי של פחמן דו-חמצני ולהעלות את ה-pH החומצי. טכיפנאה גם יכולה ביטוי של אסתמה ומחלת ריאות חסימתית כרונית, בצקת ריאות, מחלות זיהומיות כגון דלקת סימפונות ודלקת ריאות, תסחיף ריאתי ועוד מגוון של מצבים רפואיים נוספים הגורמים לירידה בריווי החמצן בדם. מצבים נפשיים, דוגמת חרדה, יכולים אף הם להוביל לטכיפנאה.
ראו גם

קוצר נשימה
טכיקרדיה
הערות שוליים

↑  אוּץ נְשִׁימָה במילון רפואת הלב [רפואה] (תשע"ג), באתר האקדמיה ללשון העברית
↑  McConville JF, Solway J, Mokhlesi B. Disorders of Ventilation. In: Jameson J, Fauci AS, Kasper DL, Hauser SL, Longo DL, Loscalzo J. eds. Harrison's Principles of Internal Medicine, 20e New York, NY: McGraw-Hill
ערך זה הוא קצרמרבנושא רפואה ובנושא פיזיולוגיה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טצו קטאיאמה

זהו שם יפני; שם המשפחה הוא .
טצו קאטיאמה (ביפנית: 片山 哲;‏ 28 ביולי 1887 - 30 במאי 1978) היה פוליטיקאי יפני וראש ממשלת יפן ה-46.
ראשית חייו

קאטיאמה נולד במחוז ואקיאמה, ולמד באוניברסיטת טוקיו. הוא קיבל חינוך נוצרי ודגל בנצרות סוציאלית. לאחר סיום לימודיו באוניברסיטה, הקים קאטיאמה משרד עורכי דין.
קריירה פוליטית

קאטיאמה הצטרף למפלגה הסוציאליסטית של יפן והצטרף לבית הנבחרים של יפן, כנציג מחוז קאנגאווה, ב-1930. קאטיאמה הנהיג את הקבוצה הסוציאל-דמוקרטית של המפלגה.
ראש הממשלה

קאטיאמה התמנה למזכיר הכללי וליושב ראש מועצת המפלגה הסוציאליסטית ב-1945. לאחר הבחירות הכלליות ב-1947, בהן זכתה המפלגה במירב הקולות, הקים קאטיאמה קואליציה עם המפלגה הדמוקרטית ועם מפלגה נוספת. אף על פי שממשלתו התקיימה במשך זמן קצר בלבד, היא הצליחה לערוך רפורמות סוציאליות נרחבות, כגון הקמת משרד העבודה הראשון ביפן, הנהגת דמי אבטלה, ושינוי חוקים אזרחיים. החוק לחיסול הריכוזיות הכלכלית המוגזמת של 1947 הביא לסגירת חברות שנחשדו בהנהגת מונופול, והחוק לביטול שליטת הזאיבצו מ-1948 אילץ את כל חברי הדירקטוריון של הזאיבצו השונים, שהיו מקורבים למשפחה השולטת, להתפטר.
בראשית כהונתו נאלץ קאטיאמה להתפטר, בעקבות לחץ מצד גורמי שמאל. לאחר התפטרותו, הוא הצטרף למפלגה הדמוקרטית-סוציאליסטית וקרא לשמירה על החוקה, לעריכת רפורמות בצורת הבחירות והקמת חבר לאומים עולמי.
קאטיאמה היה ראש ממשלת יפן הסוציאליסט הראשון.
טופולוגיה חלשה

טופולוגיה חלשה היא טופולוגיה שבה ה"מרחק" או ה"סביבות" מוגדרות באמצעות קבוצה של פונקציות רציפות על המרחב. נהוג להשתמש במונח זה כאשר מגדירים טופולוגיה שכזו על מרחב מטרי (ובפרט, מרחב בנך) שעליו קיימת כבר הטופולוגיה המטרית/הנורמית - שהיא טופולוגיה חזקה יותר.
הגדרה פורמלית

יהי  X מרחב נורמי ותהי  \ F\subset C(X) משפחה של פונקציות רציפות על  X. הטופולוגיה החלשה המתאימה ל- F היא הטופולוגיה הגסה ביותר (כלומר: עם אוסף הקבוצות הפתוחות הקטן ביותר האפשרי) שביחס אליה כל הפונקציות של  F הן רציפות. תת בסיס טבעי לטופולוגיה חלשה הוא הבא:
 \ U\left(x_{0},f,\varepsilon \right)=\left\{x\in X\ \ |\ \ |f(x_{0})-f(x)|<\varepsilon \right\}
כאשר עוברים על כל הנקודות  \ x_{0}\in X, על כל  \ f\in F ועל כל  \,\varepsilon >0. כלומר, האוסף  \ \mathbb {B} =\{U\left(x_{0},f,\varepsilon \right)|f\in F,\varepsilon >0,x_{0}\in X\} הוא תת-בסיס לטופולוגיה החלשה המתאימה ל- F.
תכונות

אם המשפחה  F מפרידה נקודות (כלומר: לכל  x,y\in X יש  f\in F כך ש- f(x)\neq f(y)) אזי הטופולוגיה החלשה היא האוסדורף.
התכנסות: בטופולוגיה זו  \ x_{n}\to x אם ורק אם לכל  \ f\in F מתקיים ש- \ f(x_{n})\to f(x).
משפט בנך-אלאוגלו: יהי  X מרחב בנך ונגדיר טופולוגיה חלשה מעל המרחב הדואלי  \ X^{*} על ידי  \ w(X) כאשר  \ X\subset X^{**} (כאן  X משחק בתפקיד של  F ואילו  \ C(X)\subset X^{**}. אזי במרחב טופולוגי זה, הנקרא  w*, מתקיים שכדור היחידה הוא קומפקטי.